**TAMPEREEN KAUPUNGIN LUKIOKOULUTUKSEN LAUSUNTO LUKION TAVOITE- JA TUNTIJAKOTYÖRYHMÄN ESITYKSESTÄ**

**OPETUS- JA KULTTUURIMINISTERIÖLLE**

Viite OKM064:00/2012

Nykyisen tuntijaon/toimintamallin ongelmat erityisesti **sirpaleisuus ja katkonaisuus sekä yhteisöllisyyden oheneminen.**

Uudessa mallissa **kaikki aineet tasa-arvoisia** eli lähdettävä lakimuutoksesta.

Uudessa tavoite- ja tuntijakomallissa **määriteltävä kaikille yhteinen yleissivistys**, jonka pohjalta tuntijako rakennetaan. Lähdetään liikkeelle siitä, **mitä opiskelijoiden tulisi ymmärtää** ja otetaan huomioon **tulevaisuus opiskelijoiden näkökulmasta**. Lähtökohtana opiskelijoiden tulevaisuuden tarpeet, eikä opettajien tai ainejärjestöjen tarpeet tai työllisyysnäkökulma. Opettajien työllisyystilanne korjataan jatko- ja täydennyskoulutuksella. **Jatko-opintopaikkojen ja työelämän odotukset** huomioitava.

Tuntijakomallit A (ja B) antavat mahdollisuuden erityisesti sirpaleisuuden korjaamiseen tarjoamalla eheyttäviä teemaopintoja ja antamalla mahdollisuuden valintojen vahvaan keskittämiseen – molemmat varsin suotavia kehityssuuntia.

Tuntijakomallien A ja B keskeisiksi ongelmiksi nousevat

* **tietämyksen/sivistyksen kapeneminen siten, että yleinen jatko-opintokelpoisuus vaarantuu**
	+ korkeakoulut mahdollisesti alkavat nimetä eri tieteenalayksiköihin hyväksyttäville opiskelijoille pakollisia lukiokursseja, jolloin tuleva ala käytännössä pitäisi valita jo lukiota aloitettaessa
* **tarvittavien opettajaresurssien ennakoinnin mahdottomuus** etenkin pienissä yksiköissä
	+ lyhyet määräaikaiset työsuhteet vaarantavat toiminnan pitkäjänteisen suunnittelun ja kehittämisen
* **malli ei tue kieliosaamisen vahvistamista/lisäämistä**
* lisääntyvä valinnaisuus ja monimuotoistuva jatko-opintojen kenttä vaatii yhä **henkilökohtaisempaa ohjausta**

Tulevassa tuntijaossa pitäisi

* **ensimmäisenä lukiovuonna tarjota lähinnä kaikille yhteisiä opintokokonaisuuksia**, joita opiskellaan pääosin **samoina pysyvissä ryhmissä** – näin turvataan sekä vahva yleissivistys että riittävä pohja lukio-opintojen suuntaamiselle toisen ja kolmannen lukiovuoden aikana
* **aihealueiksi koottuja teemaopintoja**
* opinto-ohjausta (0,5)
* matematiikkaa (2 + 0/3)
* A- kieltä (3) mahdollisesti osana teemaopintoja
* A/B-kieltä (3-5)
* liikuntaa (1)
* jaksoille hajautettu TIETO-kokonaisuus, jossa tutkitaan eri näkökulmista tietoa, käsitteellistä ja tieteellistä ajattelua, maailmankuvaa ja tiedon vaikutusta siihen, tiedonhakua.
* **lisätä opinto-ohjauksen määrää** - toisen pakollisen kurssin lisäämisen sijasta tulisi kuitenkin kiinnittää huomiota ja lisätä resursseja siihen, että opinto-ohjaajalla on **kohtuullinen ohjattavien määrä** ja näin ollen mahdollisuus vastata yhä kasvavaan **henkilökohtaisen ohjauksen tarpeeseen**
* **kieliosaamista vahvistaa** lisäämällä ja monipuolistamalla opiskeltavien kielten määrää. Toisen kotimaisen kielen pakollisuuden purkaminen mahdollistaisi myös muita kielivalintoja silloin kun opinto-ohjelmassa ei ole yllin kyllin tilaa vieraille kielille.

Ehdotus lukion kieliopinnoiksi

 A1-kieli 6 - valtakunnallista kurssia

 Toinen A/B-kieli 8 - valtakunnallista kurssia

Jokaisen opiskelijan tulisi A1-kielen lisäksi opiskella vähintään 8 kurssia toista A/B-kieltä

– 8 kurssia olisi mahdollista jakaa kahdelle eri kielelle. Lisäksi mahdollisimman monille kolmas kieli

Kurssimäärä ei ole oleellinen asia, vaan **taitotaso**, jolle tähdätään.

* **matematiikan opintojen** yhteinen opintokokonaisuus rakentaa **kahden** kurssin laajuiseksi.
* **toisena ja kolmantena lukiovuonna**
* kaikille yhteisinä teemaopintoina
* etiikkaa
* yhteiskuntafilosofiaa
* taloustietoa
* taideopintoja
* valinnaisia opintoja enimmäkseen yhtä kurssia laajemmiksi kokonaisuuksiksi rakennettuina mallin A (/B) kurssimäärien mukaisesti.

Tasapainon löytämiseksi sirpaleisuuden / eheyttämisen ja toisaalta yleissivistyksen / syventymisen välillä, pitäisi ensimmäisen vuoden kaikille yhteisille opinnoille löytää malli, jossa laajahkoja aihealueita voitaisiin tarkastella eri oppiaineiden näkökulmista käsin.

Yhteisten opintojen aihealueet ja niiden sisältämät ainesisällöt tulee määritellä valtakunnallisesti.

Esimerkki yhden jakson rakenteesta ensimmäisenä lukiovuonna:

 **Ryhmä A Ryhmä B Ryhmä C Ryhmä D**

**Palkki 1** MA A-kieli A/B-kieli opo/tieto/li

**Palkki 2** opo/tieto/li MA A-kieli A/B-kieli

 Aihealue

 x

**Palkit** Aine1 Aine 2 Aine 3 Aine 4

 **3 - 6** Aine 2 Aine 3 Aine 4 Aine1

 Aine 3 Aine 4 Aine1 Aine 2

 Aine 4 Aine1 Aine 2 Aine 3

**Palkki 7** A-kieli opo/tieto/li MA A-kieli

**Palkki 8** A/B-kieli A/B-kieli opo/tieto/li MA

Lisäksi nykyiset valtakunnalliset **erityistehtävät** tulisi arvioida ja mahdollisesti rakentaa uudelleen nykyisen maailman pohjalta sekä arvioida tavoitteet ja **opiskelijoiden tasa-arvon toteutuminen.**

Oppilaitoksille, joissa on erityistehtävä, olisi tultava oppiaineen **kehittämisvelvollisuus** (valtakunnallisia kehittämiskeskuksia). Esim. urheilupainotus pitäisi rakentaa siten, että lukion opetus rakennettaisiin valmennuksen päälle eikä toisinpäin.

Liitteenä malli ensimmäisen vuoden aihealueista.

Rehtoreiden ja lukiokoulutuksen johdon puolesta Tampereella 31.1.2014

Eija Tiisala-Heiskala

Lukiokoulutuksen johtaja

TAMPEREEN KAUPUNGIN LUKIOKOULUTUKSEN LAUSUNTO LUKION TAVOITE- JA TUNTIJAKOTYÖRYHMÄN ESITYKSESTÄ

LIITE

Aihealueiden rakentaminen ei saa olla sidoksissa jaksojärjestelmään tai palkituksiin/koodeihin, mutta esimerkiksi, mikäli opetus toteutetaan nykyiseen tapaan viidessä jaksossa ja kahdeksassa palkissa/koodissa, voisi aihealueita olla ensimmäisen vuoden opiskelijoilla yksi/jakso siten, että aihealue käyttäisi 3-4 palkkia/koodia. Kussakin teemassa toimii samanaikaisesti esim. kolme/neljä ryhmää, jotka aihealueen puitteissa opiskelevat kolmen/neljän oppiaineen kursseilla. Aihealueen opinnoista esim. vähintään neljännes kurssista keskitytään vahvasti aihealueeseen, jotta aiheesta syntyy mahdollisimman kokonaisvaltainen ja monitieteinen käsitys. Muutoin näkökulmaa laajennetaan siten, että opiskelija ensimmäisen vuoden aihealueiden aikana saa kattavan käsityksen oppiaineen sisällöistä ja niiden tarjoamista näkökulmista yksilön ja yhteiskunnan kannalta tärkeisiin kysymyksiin sekä samalla riittävän pohjan lukion toisen ja kolmannen vuoden valintojen tekemiseksi.

Osia aihealueiden opinnoista voidaan toteuttaa yhteisluentoina / laboratorio- tai pienryhmätyönä tarpeen mukaan vaihdellen. Aihealueen käsittelyn päätteeksi opiskelija/ opiskelijaryhmä voi kurssityönä perinteisen kokeen sijasta opettajan harkinnan mukaan toteuttaa teemasta portfolion / sähköisen julkaisun / videon / paneelikeskustelun / väittelyn / opintoretken / työelämäpäivän tms.

Aihealueet ja niissä käsiteltävät sisällöt lienee tarkoituksenmukaisesti määritellä valtakunnallisessa opetussuunnitelmassa. Mikäli aihealueet joudutaan rakentamaan irrallisiksi suunnitelluista kursseista, ei niiden rakentaminen ehyinä onnistu. **Aihealueet** voisivat olla **ESIMERKIKSI** seuraavansuuntaisia

1. Eurooppalaisuus

historiaa (1)

äidinkieltä kirjallisuutta (1)

uskontoa / uskontotietoa (1)

kuvataidetta (1)

2. Suomi ja suomalaisuus

historiaa (1)

yhteiskuntaoppia (1)

äidinkieltä ja kirjallisuutta (1)

musiikkia (1)

3. Luonnon toimintaperiaatteet (ympäristöekologia, ilmastonmuutos, energia yms.)

biologiaa (1)

maantiedettä (1)

fysiikkaa (1)

kemiaa (1)

4. Ihminen psyko-fyysis-sosiaalisena kokonaisuutena

biologiaa (1)

terveystietoa (1)

psykologiaa (1)

5. Ihmisten maailma (monikulttuurisuus, ihmisoikeudet, kv-suhteet)

kulttuurimaantiedettä (1)

uskontotiedettä (1)

historiaa (1)

**Aihealueissa katettaisiin siis ensimmäisen lukiovuonna seuraavat kaikille yhteiset opinnot**

ÄI 2 kurssia

Luonnontiedeopinnot yhteensä 7 kurssia

BI 2

KE 1

FY 1

GE 2

TE 1

Humanistis-yhteiskunnalliset ja

katsomukselliset opinnot yhteensä 7 kurssia

HI 3

YH 1

PS 1

UE 2

Taito- ja taideaineet yhteensä 2 kurssia

KU 1

MU 1